# I ПОЗИВ ЗА ПОДНОШЕЊЕ ПОНУДЕ

## 1. Наручилац

Општина Бечеј-председник општине позива све заинтересоване понуђаче да припреме и поднесу понуде у складу са законом, конкурсном документацијом и позивом.

## 2. Предмет јавне набавке

Предмет јавне набавке су радови на реконструкцији јавне расвете и изградњи декоративне расвете у улици Милоша Црњанског у Бечеју.

## 3. Подаци о наручиоцу и врста поступка јавне набавке

Председник општине (у даљем тексту Наручилац), спроводи јавну набавку на реконструкцији јавне расвете и изградњи декоративне расвете у улици Милоша Црњанског у Бечеју.Предметна јавна набавка је набавка мале вредности и спроводи се у складу са Законом о јавним набавкама („Сл гласник РС“ број 68/2015). Предметна јавна набавка се не спроводи по партијама.

Интернет адреса наручиоца: www.becej.rs

## 4. Рок и начин подношења понуде

Понуда се сматра благовременом уколико је примљена од стране наручиоца до 30.04.2019. до 10:30 часова на адресу: Oпштина Бечеј, Трг ослобођења 2, 21220 Бечеј.

Наручилац ће, по пријему одређене понуде, назначити датум и сат њеног пријема и понуђачу ће, на његов захтев, издати потврду о пријему. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Наручилац ће, након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

У року за подношење понуде понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења. По истеку рока за подношење понуда понуђач не може да повуче нити да мења своју понуду.

Понуда се подноси непосредно (лично) или путем поште, на поменуту адресу наручиоца, с тим да ће понуђач на коверти назначити следеће:

„**Понуда за јавну набавку - Радови на реконструкцији јавне расвете и изградњи декоративне расвете у улици Милоша Црњанског у Бечеју , ЈНМВ бр. 25/19 - НЕ ОТВАРАТИ“.**

Понуђач подноси понуду у затвореној коверти овереној печатом и на полеђини коверте наводи свој тачан назив и адресу, телефон и факс понуђача, као и име и презиме овлашћеног лица за контакт. Било би пожељно да понуда буде повезана траком у целину и запечаћена, тако да се не могу накнадно убацивати, одстрањивати или замењивати појединачни листови*.*

Понуђач може да поднесе само једну понуду.

Наручилац је дужан да одбије све понуде које су поднете супротно забрани, чланом 87. став 4. Законом о јавним набавкама.

## 5. Време и место отварања понуда

Јавно отварање понуда одржаће се 30.04.2019. у 11:00 часова, на адреси наручиоца. Пре почетка поступка јавног отварања понуда, представници понуђача, који ће присуствовати поступку отварања понуда, дужни су да наручиоцу предају писмена пуномоћја, на основу којих ће доказати овлашћење за учешће у поступку јавног отварања понуда.

## 6. Критеријум за оцењивање понуда

Критеријум за оцењивање понуда је најнижа понуђена цена.

**7. Рок у којем ће наручилац донети одлуку о избору најповољније понуде**

Одлуку о додели уговора, која ће бити образложена, наручилац ће донети у року од 7 дана од дана јавног отварања понуда, и биће објављена у року од 3 дана од дана њеног доношења.

**8. Лице за контакт:** У периоду одређеном за припрему и достављање понуда , за све додатне информације заинтересовани се могу обратити Тамари Перишић, tamara.perisic@becej.rs